projecte-aina/catalan_government_crawling huggingface dataset:
S'han publicat els acords de concessió i denegació de 6 convocatòries de subvencions i beques.
L'OSIC ha dut a terme unes mesures d'urgència destinades al sector de la cultura per minimitzar l'impacte de la crisi.
El termini per presentar sol·licituds de subvenció acaba el 14 de setembre de 2020.
Consulteu les resolucions d'atorgament i denegació de la prestació per a professionals de la cultura.
Els formularis de justificació dels expedients 2020 estaran disponibles a partir del 21 de setembre.
S'està agilitzant el procés de pagament de les justificacions 2019 i de les bestretes 2020.
A la secció "Resolucions i acords" del web de Tramits del Departament de Cultura pots accedir a les concessions i denegacions de les subvencions i beques que ja s'han resolt.
Les bases generals publicades a 2017 continuaran regint la concessió dels ajuts de l'OSIC.
L'Oficina de Suport a la Iniciativa Cultural ha publicat una modificació de les bases generals que han de regir la concessió d'ajuts de concurrència.
La modificació només afecta el termini per presentar la documentació justificativa.
Es manté un únic termini, el 31 de gener de l'any posterior al de la concessió de l'ajut, per trametre la documentació per justificar els ajuts concedits.
Els altres punts de les bases no s'han modificat, per tant, exceptuant aquesta modificació, les bases publicades a 2017 seran plenament vigents durant l'any 2018.
Podeu consultar el text refòs de les bases generals, en què s'ha inclòs la modificació esmentada.
S'ha publicat una modificació de les bases generals que estableix un únic termini per presentar la documentació justificativa.
L'OSIC preveu convocar durant el mes de juliol sis línies de subvenció dels àmbits de les arts, de la cultura popular i del patrimoni etnològic.
Accedeix al llistat de les subvencions que tanquen aviat els seus terminis de presentació de sol·licituds.
S'ha creat una prestació per a subministraments bàsics destinada professionals de la cultura que hagin patit una disminució dràstica i involuntària en els seus ingressos.
Publicada una modificació de les bases específiques de les dues línies d'ajut extraordinàries amb efecte retroactiu.
És una nova línia de subvencions per promoure la subtitulació en català dels continguts audiovisuals de festivals i mostres a Catalunya.
A fi d'evitar les cues i complir amb les mesures de prevenció, el Departament posa en marxa el mecanisme de cita prèvia per a l'atenció presencial a les oficines de registre.
S'està agilitzant el procés de pagament de les justificacions 2019 i de les bestretes 2020.
L'OSIC preveu convocar durant el mes de juny una desena de línies de subvenció dels àmbits de les arts, de la cultura popular i del patrimoni cultural.
Es convoquen dues línies d'ajut, una per fer front a despeses estructurals d'entitats i l'altra per compensar les anul·lacions d'activitats culturals ocasionades per l'emergècia sanitària de la COVID-19.
Davant la situació d'excepcionalitat ocasionada per la pandèmia de la COVID-19, s'ha decidit no concedir les beques per fer pràctiques al Departament de Cultura durant l'any 2020.
El termini de sol·licitud de la línia de subvencions per a la implementació de programes estratègics i projectes específics dels museus finalitza el 3 de juny (inclòs).
Algunes oficines d'atenció ciutadana ja estan obertes i poden emetre el certificat digital per a persones físiques idCAT.
L'OSIC no ha interromput en cap moment el seu servei i continua apostant pel sector de la cultura.
S'està agilitzant el procés de pagament de les justificacions 2019 i de les bestretes 2020.
L'OSIC acompleix tots els requisits de la norma i treballa de forma contínua per detectar millores a fi d'oferir un servei cada cop millor.
S'ha de presentar el formulari de justificació, que és molt semblant al de sol·licitud.
Les persones beneficiàries d'una subenció o beca atorgada durant l'any 2018 han de justificar l'ajut a través d'un formulari de justificació en PDF.
Aquest formulari és semblant al de l'any passat i, per tant, és obligatòria la signatura digital.
Per descarregar-se el formulari de justificació, cal anar al tràmit en línia de l'ajut que es vol justificar.
A la part inferior de la pàgina, trobareu un apartat anomenat Justificar la subvenció, que és on cal accedir.
Cada línia de subvenció té un formulari diferent, al qual s'haurà d'annexar els documents que marquen les bases generals i específiques.
L'OSIC continua posant a disposició de les persones beneficiàries els models de memòria de projecte (en Word) i de liquidació (en Excel), però aquest últim model no té les pestanyes de relació detallada de despeses (factures, nòmines...), perquè aquestes s'han d'informar directament al formulari de justificació.
A la liquidació en Excel només cal informar les despeses i ingressos previstos i executats.
Hem creat tres guies que aclereixen, pas a pas, tot el procés de justificar, una per a cada tipus de perfil de la persona sol·licitant:
En cas de dubtes, podeu contactar amb la bústia de contacte [EMAIL]
La Llei 38/2003, de 17 de novembre, general de subvencions, estableix els principis que han de regir la gestió de les subvencions:
a) Publicitat, transparència, concurrència, objectivitat, igualtat i no-discriminació.
b) Eficàcia en el compliment dels objectius fixats per l'Administració atorgant.
c) Eficiència en l'assignació i la utilització dels recursos públics.
L'aprovació d'un pla estratègic de subvencions dona compliment a aquests principis bàsics i al mandat específic que estableix l'article 8.1 de la mateixa llei, en el sentit de concretar-hi els objectius que es pretenen amb la seva aplicació.
Alhora, el Reial decret 887/2006, de 21 de juliol, que aprova el Reglament de la Llei general de subvencions, defineix el Pla estratègic "com a instrument de planificació de les polítiques públiques que tinguin com a objecte el foment d'una activitat d'utilitat pública o interès social o de promoció d'una finalitat pública".
El mateix reial decret estableix que s'ha d'aprovar un pla estratègic de subvencions per cada departament de la Generalitat, que inclogui les subvencions dels seus òrgans i les dels ens públics que tingui adscrits.
Les previsions que ha de contenir han de ser per tres anys i serà la Intervenció General qui, finalment, en farà el control financer.
D'aquesta manera també es dona compliment al que estableix la Llei 19/2014, de 29 de desembre, de transparència, accés a la informació i bon govern.
Aquest Pla és d'aplicació a les subvencions i ajuts que concedeixi el Departament de Cultura:
I els ens públics del Departament que també promouen i gestionen subvencions:
Podeu consultar els convenis subscrits pel Departament de Cultura a través del Registre de convenis de col·laboració i cooperació, que és l'instrument de publicitat i transparència on s'inscriuen tots els protocols, convenis i acords que la Generalitat de Catalunya signa amb entitats públiques i privades, i els encàrrecs de gestió.
A més, els convenis del Departament de Cultura anteriors a l'any 2016, els podeu consultar en forma de llista o mitjançant navegació per àmbits.
Accediu al cercador de convenis de la Generalitat de Catalunya
Consulteu els convenis del Departament de Cultura anteriors al 2016
L'Oficina de Suport a la Iniciativa Cultural desplegarà les mesures establertes en el Decret Llei 8/2020, amb la finalitat de donar viabilitat a les activitats subvencionades que s'han vist afectades pel COVID-19.
El 25 de març el Govern de la Generalitat va publicar el Decret Llei 8/2020, que estableix unes mesures de flexibilització per ajudar a mitigar els efectes ocasionats per la crisi sanitària del COVID-19.
Les destinatàries d'aquestes mesures són les empreses, entitats i persones del sector cultural que han sol·licitat o han estat beneficiàries d'un ajut del Departament de Cultura convocat el 2020.
Per a més informació, consulteu les 20 mesures detallades que durà a terme el Departament de Cultura per ajudar el sector de la cultura de Catalunya.
Ja és possible accedir als vídeos de la sessió informativa sobre les beques del Departament de Cultura.
L'OSIC va organitzar el 5 de març una sessió informativa sobre tramitació de les beques per fer pràctiques al Departament de Cultura.
La xerrada es va enregistrar perquè les persones interessades que no hi van poder assistir hi puguin tenir accés.
Aquest vídeo recull el contingut de la presentació:
En aquest vídeo, en canvi, es poden escoltar les preguntes de les persones assistents i les respostes que en va donar l'OSIC:
Cap a finals de març, es publicaran les convocatòries de la resta de beques per fer pràctiques al Departament de Cultura, amb una línia nova de beques a la Institució de les Lletres Catalanes.
En cas de dubtes o consultes, es pot enviar un correu electrònic a [EMAIL].
Properament es publicaran més convocatòries de beques per fer pràctiques.
Tots els museus, ja siguin grans o petits i cadascun amb les seves particularitats, haurien de disposar d'un pla estratègic que estableixi la seva raó de ser i esdevingui el punt de partida o guió per a la presa de decisions i per al desenvolupament de les futures accions de les diferents àrees de treball.
El pla estratègic és un document que estableix de forma clara els objectius del museu, els quals es podran assolir de diferents maneres en funció de l'equipament, del context, dels recursos i de les necessitats de cada moment.
El text no ha de ser excessivament exhaustiu ni analitzar detalladament cadascuna de les actuacions concretes que es duran a terme per acomplir aquests objectius.
Us facilitem algunes pautes bàsiques amb el propòsit d'ajudar-vos a concebre i redactar el pla estratègic del vostre museu.
Les col·leccions són part essencial dels museus; precisament, l'objectiu estratègic 4 del Pla de museus és "millorar la conservació i gestió de les col·leccions i promoure el seu desenvolupament i dinamització, perquè serveixin a les necessitats actuals i futures ".
Amb l'aprovació del Pla de museus el concepte de " col·lecció" adquireix el significat internacional i, a la normativa futura de museus, substitueix el concepte de " fons ".
El Baròmetre Social dels Museus és un projecte que té com a objectiu elaborar un estudi anual que recopili dades sobre l'impacte social col·lectiu dels museus catalans, fent un seguiment de les tendències mitjançant indicadors i identificant casos de bones pràctiques, i aprofundint en alguns temes mitjançant recerques i avaluacions.
La idea és estudiar anualment uns àmbits d'impacte fixos mitjançant un nucli central d'indicadors que permetin obtenir una visió conjunta i agregada dels museus catalans i a més a més un tema específic, diferent cada any, per aprofundir en algun dels àmbits o explorar-ne de nous.
Es concep com una eina bàsica per donar a conèixer el valor públic dels museus catalans, mesurant i demostrant els beneficis que aporten a la societat.
És una de les actuacions previstes en l'objectiu específic 6.1. del Pla de Museus de Catalunya, dedicat a augmentar la visibilitat dels museus mitjançant estratègies de promoció del seu valor públic.
El 2018 es va elaborar una Proposta de model i desenvolupament del Baròmetre Social dels Museus i al llarg del 2019 s'està contrastant amb un grup pilot de museus.
El document de model es va elaborar a partir de la revisió de la literatura existent, internacional, sobre la mesura de l'impacte social i el valor públic en l'àmbit museístic i cultural, i d'alguns marcs d'avaluació existents.
Es van revisar també els qüestionaris i indicadors del Registre de Museus, de l'Observatori de Públics del Patrimoni Cultural Català, de la Xarxa de Museus Locals de la Diputació de Barcelona, de l'ICUB i del CoNCA, per tal de sumar i no duplicar esforços.
Aporta un conjunt d'indicadors molt ampli com a base de partida, preveient una fase posterior per consensuar el model i seleccionar els indicadors més importants i útils conjuntament amb el sector.
S'ha creat ja un grup pilot de 6 museus (de diferents tipus i dimensions, però tots amb un compromís social fort) per acotar i decidir el marc definitiu d'avaluació mitjançant un procés de cocreació.
Es treballarà també amb responsables d'altres instruments de seguiment del sector, de diferents institucions.
El proper pas serà testar la proposta definitiva amb un grup més ampli de museus que s'ofereixin a participar.
Vegeu l'esquema de full de ruta del desenvolupament.
En aquest apartat, trobareu la formació adreçada als professionals dels museus i del patrimoni cultural, així com d'altres recursos formatius que es programen per a reforçar la tasca professional del personal dels museus.
Si teniu coneixement d'algun curs, jornada o altre esdeveniment formatiu de l'àmbit museístic que pugui ser d'interès pels professionals del sector, ens podeu fer arribar la informació a l'adreça [EMAIL].
El Pla de Museus de Catalunya planteja com a repte i prioritat l'afavorir l'accés, augmentar la participació i diversificar els públics dels museus.
El Departament de Cultura ha iniciat una nova línia de subvencions perquè els museus facin projectes estratègics sobre estudis de públic i plans de desenvolupament d'audiències.
També es dona suport a l' Observatori de Públics del Patrimoni Cultural de Catalunya, gestionat a través de l'Institut Català de Recerca del Patrimoni Cultural (ICRPC).
Amb l'OPPCC s'estan desenvolupant els criteris i les metodologies de coneixement dels públics, centrat en l'àmbit dels equipaments patrimonials catalans.
Publicació editada per la Institució de les Lletres Catalanes i els Museus de Sitges que recull les xerrades del cicle "Lletres i Arts.
Visions de Ramon Casas" realitzat durant el 2016 i 2017 amb motiu de l' Any Ramon Casas.
La selecció de les obres recull diferents etapes i tipologies pictòriques de Ramon Casas, des d'algun dels seus quadres més emblemàtics, com La càrrega, obres d'inici de la seva carrera, com és el cas d'Interior d'un taller després d'una festa, o peces menys conegudes que habitualment no estan exposades com l' Esbós amb dibuix de fantasia.
Els autors que han participat en el llibre són Marta Pessarodona, Susanna Rafart, Antoni Clapés, Francesc Serés, Mariàngela Vilallonga i Narcís Comadira.
El projecte Música i exili dona visibilitat a un element comú en quatre de les grans commemoracions de país que tindran lloc des d'aquest 2019 i fins a mitjans de 2021 i que no és altre que l'exili.
Per fer-ho, recull i vertebra accions destinades a divulgar el llegat cultural, cívic i social de quatre persones singulars que són una referència pel seu compromís amb la defensa dels drets i de les llibertats col·lectives.
Ens referim a l'activista i músic Teresa Rebull, de qui aquest 2019 es recorda el centenari del seu naixement; el músic i director Pau Casals, home de pau i per a la pau, per damunt de tot, el qual va presentar l'any 1920 una orquestra que amb el seu nom va esdevenir tota una referència internacional; el compositor Robert Gerhard, músic imprescindible i d'una rellevància cabdal en la història de la música catalana del segle XX que va morir l'any 1970 i de qui l'any 2021 també s'escaurà el 125è aniversari del seu naixement; i per últim, però no menys important, el príncep dels poetes, Josep Carner, que moria a l'exili, a Brussel·les, l'any 1970.
Quatre vides marcades per una realitat vital, la de l'exili, que en ple segle XXI es continua declinant en present continu.
I quatre efemèrides que es recordaran per voluntat i per impuls de la ciutadania i amb el suport del Govern de Catalunya i de Flandes, dels casals catalans a l'exterior i d'una llarga llista d'ajuntaments i d'entitats socials i culturals. [ + ]
El projecte d' Indicadors Culturals per a l'Entorn Municipal (PICEM) és un sistema d'indicadors claus sobre l'activitat cultural que realitzen els municipis de Catalunya a fi d'obtenir dades actualitzades i la seva evolució.
Aquest projecte pretén facilitar l'avaluació de les polítiques culturals dels municipis amb programacions culturals estables, la seva incidència i els resultats de l'acció de suport de la Subdirecció General de Promoció Cultural.
Els principals objectius del PICEM són els següents:
• Generar un sistema d'indicadors culturals de l'activitat municipal a partir de la col·laboració entre ajuntaments i Generalitat.
• Oferir eines i crear instruments que permetin avaluar l'activitat cultural municipal de manera sistemàtica, continuada i fiable, tant per part dels ajuntaments com de la mateixa Subdirecció General de Promoció Cultural.
• Promoure l'intercanvi de bones pràctiques en la gestió de l'activitat cultural de l'entorn municipal i en la captació de nous públics.
El PICEM és un projecte en constant evolució.
En la fase actual, avalua l'activitat cultural dels municipis en els àmbits de les arts escèniques i la música, de les arts visuals i les activitats singulars (festivals, commemoracions, etc.).
Suports a les programacions estables municipals d'arts escèniques i música [URL] i convenis)
Subvencions per a programacions estables d'activitats culturals de caràcter professional en l'àmbit de les arts visuals
Subvencions per a la producció municipal i l'exhibició en festivals, circuits i xarxes de difusió d'espectacles d'arts escèniques i música sense finalitat lucrativa
Subvencions per a activitats complementàries a la programació professional estable de determinats equipaments escènics i musicals
Subvencions per a projectes artístics que articulin els sectors professionals en els àmbits de les arts escèniques, la música, les arts visuals i la llibreria
Subvencions a activitats de dansa de caràcter professional (entitats)
Subvencions a activitats de circ de caràcter professional (entitats)
Subvencions a activitats de teatre de caràcter professional (entitats)
Subvencions per a projectes artístics de caràcter professional en l'àmbit de les arts visuals
El butlletí Arts en Viu recull mensualment les principals notícies sobre arts visuals, arts escèniques i música de la Direcció General de Creació, Acció Territorial i Biblioteques del Departament de Cultura.
Si ja ets subscriptor/a d'altres butlletins gencat, només has d'introduir l'usuari i contrasenya.
Si no, cal emplenar un senzill formulari i fer servir una contrasenya personal, ho pots fer aquí.
Enllaç al formulari de subscripció per rebre'l mensualment a la vostra bústia de correu
Tots els butlletins de la Generalitat de Catalunya
El Fòrum del Sistema Públic d'Equipaments Escènics i Musicals es va emmarcar en la celebració de les Jornades de Teatre i Municipi, organitzades en el marc del centenari de l'Institut del Teatre i amb la col·laboració de l'Oficina de Difusió Artística de la Diputació de Barcelona.
Les Jornades van convocar un ampli ventall de noms de reconeguda trajectòria per repensar què són, com han de funcionar, quins serveis han d'oferir i quina funció tenen els teatres municipals.
Si voleu conèixer les conclusions d'aquestes Jornades de Teatre i Municipi o veure'n els informes, conferències i presentacions que hi van tenir lloc, podeu visitar el següent enllaç: Jornades de Teatre i Municipi.
Aquesta exposició s' emmarca en una sèrie de projectes del Servei Educatiu de la Panera, que des de l'any 2011 va iniciar la producció de diferents exposicions concebudes per al públic infantil i familiar, però amb la intenció d'arribar a un públic tan ampli com sigui possible.
En aquesta ocasió, es treballa la dicotomia natural i artificial; en un moment històric en què ambdós conceptes semblen haver-se desdibuixat més que mai, els límits entre l'un i l'altre són imprecisos, de manera que, tot sovint, ens veiem abocats a més d'una confusió i engany.
En moltes ocasions ens trobem amb el que és natural, adulterat, i allò artificial, revestit d'una certa aura natural; tot dependrà d'on es posi l'accent.
En el món actual, basat en les lleis de mercat, les modes de consum oscil·len entre aquests dos pols: productes naturals, saludables, orgànics i ecològics, que a la vegada siguin accessibles, fàcils d'administrar, assequibles i tecnològics.
L'exposició Natural/Artificial indaga com diferents artistes han tractat aquesta dicotomia en una sèrie de treballs que aborden temes com els materials, el paisatge, el menjar i els animals.
Al final de l'exposició, el dissenyador Martín Azúa proposa una sèrie de tallers que activen l'espai d'acord amb els temes tractats en els diferents àmbits.
Aquestes activitats són fruit del projecte «Caixes d'artista», que ha rebut el suport de la Fundación Banco Santander i en el qual han participat artistes com Anne-Marie Cornu, Miquel Mont i Guillermo Mora.
Del 17 de juliol al 21 d'octubre de 2019
Del 18 de gener al 9 març de 2019
Cornellà: Espai Moritz Cornellà.
Del 26 de setembre al 25 d'octubre de 2019
Del 10 de gener al 16 de febrer de 2020
Del 28 de febrer al 29 de març de 2020
Els equipaments escènics i musicals locals multifuncionals han de complir els requisits establerts a l'article 1 de l' Annex de l'Ordre CLT/168/2017, de 21 de juliol, dels paràmetres mínims de determinats equipaments del Sistema Públic d'Equipaments Escènics i Musicals de Catalunya, i de les xarxes de cooperació, i els paràmetres mínims següents:
Han de tenir, com a mínim, dues sales d'exhibició i audició, una de les quals ha de ser de gran capacitat per poder acollir programacions escèniques i musicals de gran format.
No és necessari que les sales estiguin en un sol equipament.
La sala gran ha de tenir un aforament mínim de quatre-centes cinquanta butaques i ha de disposar d'un plató escènic de, com a mínim, 90 m2 i 9 metres de profunditat.
Els equipaments escènics i musicals bàsics han de complir els requisits establerts a l'article 2 de l' Annex de l'Ordre CLT/168/2017, de 21 de juliol, dels paràmetres mínims de determinats equipaments del Sistema Públic d'Equipaments Escènics i Musicals de Catalunya, i de les xarxes de cooperació, i els paràmetres mínims següents:
Han de tenir, com a mínim, una sala d'exhibició o audició especialitzada de referència de mitjana capacitat que permeti acollir programacions escèniques o musicals de caràcter professional, amb un aforament mínim de tres-centes butaques i un plató escènic de, com a mínim, 75 m2.
Els altres espais escènics i musicals locals han de complir els requisits establerts a l'article 3 de l' Annex de l'Ordre CLT/168/2017, de 21 de juliol, dels paràmetres mínims de determinats equipaments del Sistema Públic d'Equipaments Escènics i Musicals de Catalunya, i de les xarxes de cooperació, i els paràmetres mínims següents:
Han de tenir, com a mínim, una sala d'exhibició i audició que permeti acollir programacions escèniques o musicals de caràcter professional.